Helpmekaar-kollege

Die artikel handel oor die skool in Johannesburg, vir die dorp, sien Helpmekaar, KwaZulu-Natal.

Helpmekaar-kollege is 'n Afrikaanse hoërskool in die voorstad Braamfontein in Johannesburg. Sowat 750 leerders gaan tans hier skool. Dit was die eerste Afrikaanse privaat hoërskool in Suid-Afrika.

Helpmekaar het drie "Huise": Empire (genoem na Empireweg), Melle (genoem na Mellestraat) en Smuts (genoem na Jan Smutsweg) - die drie strate wat die skool omring. Helpmekaar was die eerste Afrikaanse hoërskool in Johannesburg.

Geskiedenis 

Helpmekaar het begin as Hoërskool Helpmekaar in 1921. Die skool is vier jaar lank in nie-permanente geboue gehuisves, totdat die huidige skoolgebou in September 1925 voltooi en in gebruik geneem is.

In 1941 het die meisieskool, Hoër Meisieskool Helpmekaar, vanaf die Hoër Seunskool Helpmekaar geskei.

In 1993 privatiseer die skool en smelt die seuns en meisies weer saam, om Helpmekaar-kollege te vorm - die eerste Afrikaanse privaat hoërskool in die land. In 2014 was die jaarlikse skoolgeld R57 200, betaalbaar in 11 maandelikse paaiemente van R5 200.

Kampus 
Helpmekaar is geleë in Parktown, Johannesburg op die hoek van Mellestraat en Empireweg. Die skoolterrase is bestaande uit die ou gebou (meer bekend as die "Towers"), die nuwe geboue asook die terrasse. Buiten dit het die skool ook 'n rugbyveld, drie tennisbane, twee sale, 'n swembad en 'n koshuis.

Kurrikulum 
Helpmekaar volg die IEB kurrikulum en lewer tans ook ander akademiese geleenthede waaronder die SAT (Standardised Aptitude Tests) - 'n Amerikaanse kollegetoelatingseksamen. Vakke wat aangebied word sluit in:

 Afrikaans Eerste Taal
 Engels Eerste Taal
 Engels Eerste Addisionele Taal
 Gevorderde Afrikaans
 Gevorderde Engels
 Wiskunde
 Wiskundige geletterdheid
 Gevorderde Wiskunde
 Lewensoriëntering
 Lewenswetenskap
 Aardrykskunde
 Geskiedenis
 Rekeningkunde
 Besigheidstudies
 Ekonomie
 Inligtingstegnologie
 Toerisme
 Spaans
 Duits
 Frans
 Musiek
 Visuele kunste
 Drama
 Ingenieursgrafika en -ontwerp
 Tegniese tekeninge

Beroemde Helpies 
 Mimi Coertse, operasangeres
 P.J. Schoeman, skrywer
 Deon Coetzee, akteur
 Marius Kloppers, ekonoom
 Gert Potgieter, sanger
 Min Shaw, sangeres
 Odile Harington, geheime militêre agent 
 Tertia Flemming, kampvegter vir beter bejaardesorg
 Barrie Hough, skrywer
 Rika Sennett, aktrise, televisie aanbieder
 Harald Richter, operasanger, akteur, media eienaar
 Marianne Fassler (Van der Wat), modeontwerper
 Eon de Vos, akteur, aanbieder, vlieënier
 Ben Kruger, akteur
 Kate Borthwick, musikant, sanger, aktrise
Hannah Borthwick, aktrise

Verwysings 

Geboue en strukture in Johannesburg
Skole in Gauteng